ტაბა (ეგვიპტე)
ტაბა (არაბ. طابا) — ქალაქი ეგვიპტეში, აკაბის ყურის სანაპიროზე. მდებარეობს ეგვიპტის უკიდურეს აღმოსავლეთში. სწორედ ტაბაზე გადის ეგვიპტისა და ისრაელის ოფიციალური საზღვარი. აქ მდებარეობს ტაბის სასაზღვრო პუნქტი. ტაბასთან ახლოს განლაგებულია ტაბის საერთაშორისო აეროპორტი. 1949 წლის ეგვიპტე-ისრაელის ომში ტაბა უმნიშვნელოვანეს როლს ასრულებდა. 1956 წლის სუეცის კრიზისის დროს, ისრაელმა ამ ქალაქის ოკუპირება მოახდინა. ეს ქალაქი ასევე დიდ როლს ასრულებდა სხვა ომებშიც. 2004 წლის ოქტომბერს, სასტუმრო ჰილტონ ტაბაში აფეთქება მოხდა, რასაც 34 ადამიანის სიცოცხლე შეეწირა. ქალაქი სამხრეთ სინის მუჰაფაზის მნიშვნელოვანი ქალაქია.